M for Malaysia

M for Malaysia ialah sebuah filem dokumentari Malaysia 2019 arahan Dian Lee dan Ineza Roussile. Ia menceritakan mengenai titik tolak yang mengubah lanskap politik Malaysia dan ia menampilkan dokumentasi mengenai Pilihan Raya Umum ke-14 (PRU 14). Filem ini telah terpilih untuk dipertontonkan di CAAM Festival 2019 dan Festival Filem DocEdge 2019, dan ditayangkan di Malaysia pada 12 September 2019. Ia telah dipilih sebagai penyertaan Malaysia untuk Filem Cereka Antarabangsa Terbaik di Anugerah Akademi ke-92.

Sinopsis
Filem ini mendokumentasikan pilihan raya umum ke-14 (PRU14) pada Mei 2018, dari kempen ke malam pilihan raya, yang menyaksikan detik-detik bersejarah apabila Pakatan Harapan mengambil alih kerajaan dan Mahathir bin Mohamad menjadi Perdana Menteri buat kali kedua. Ia menampilkan temubual beberapa ahli politik termasuk Wan Azizah dan Lim Guan Eng.

Pelakon
Semua pelakon melakonkan watak diri mereka sendiri.

Penerbitan
M for Malaysia diarahkan dan diterbitkan oleh Dian Lee dan Ineza Roussille, dengan Marina Mahathir berkhidmat sebagai penerbit eksekutif dan pemenang Oscar 2007, Ruby Yang sebagai penerbit kreatif. Ia juga mempunyai skor asal yang dramatik oleh komposer yang berpangkalan di Los Angeles Rendra Zawawi dan lagu tema asal, "Bermula Kita", dinyanyikan oleh Yuna. Pada majlis tayangan perdana dokumentari itu, Lee mengakui bahawa mereka tidak membuat dokumentari. Beliau berkata pada mulanya ia diambil oleh idea seorang lelaki berusia 92 tahun yang menyertai kempen pilihan raya. "Ia tidak pernah didengar. Saya mahu mendokumen dan memelihara segala-galanya, kerana mungkin PRU15". Lee berkata mereka menyedari bahawa mereka mempunyai rakaman 90 jam pada acara penting ini. Mereka akhirnya memutuskan untuk memembuat rakaman tersebut dalam dokumentari selama 90 minit.

Keluaran dan sambutan

Tayangan
M for Malaysia ditayangkan secara eksklusif bermula 12 sehingga 18 September 2019 di pawagam terpilih seluruh Malaysia dan berjaya menduduki tangga ke-8 carta Top 10 Movies @ GSC. Sebelum tayangan perdana rasmi Malaysia, filem ini pernah ditayangkan di CAAM Festival 2019 di San Francisco dan DocEdge Film Festival 2019 di New Zealand serta akan ditayangkan di Festival Filem Antarabangsa Busan (BIFF) yang berlangsung pada Oktober. Majlis tayangan perdana filem ini diadakan di GSC Cinema, Pavilion dan dihadiri oleh Perdana Menteri Mahathir Mohamad dan isteri, Siti Hasmah Mohamad Ali. Berikutan sambutan yang menggalakan, tayangan filem ini telah dilanjutkan sehingga 25 September 2019. Filem ini bersama-sama dengan Sangkar dan BoBoiBoy Movie 2 telah mengungguli carta Top 10 Pilihan Penonton Golden Screen Cinemas, di mana M for Malaysia menduduki tangga ke-7, sementara BoBoiBoy Movie 2 berada di tangga ke-6 dan Sangkar berada di tangga ke-3.

Ulasan kritis
Dalam ulasan mengenai filem ini di Lowyat.net, Dashiran Yohan berkata: "...ia sebuah dokumentari bukan filem biografi, tetapi dokumentari juga boleh menjadi kepingan propaganda berat sebelah juga, tetapi filem ini bukan propaganda". Nicholas Chow dari Rojak Daily pula berkata: "Menonton M For Malaysia adalah cara yang sangat baik untuk membawa kembali kenangan yang baik tentang apa yang kita dapat dicapai pada malam bersejarah itu, dan mungkin mengingatkan kita bahawa kita semua adalah sama". Dalam satu ulasan untuk Free Malaysia Today, Noel Wong berkata: "Walaupun banyak filem yang memperlihatkan Mahathir sebagai harapan terakhir untuk Malaysia, ia juga membuat satu titik untuk menyerlahkan bahawa ahli politik lama mempunyai sisi gelap, kerana mangsa-mangsa komplot politiknya mungkin membuktikan".

Pandangan ahli politik
Perdana Menteri Mahathir memuji dokumentari itu, yang diterbitkan oleh anak perempuan dan cucunya dalam fungsi demokrasi di negara ini, sebagai sebuah filem yang seimbang yang juga berjaya mengetengahkan beberapa sentimen negatif yang dikaitkan dengan beliau semasa beliau menjadi perdana menteri keempat. Beliau turut melabelkan filem tersebut sebagai satu fakta, dan sebagai pelajaran untuk semua orang, dengan keperluan untuk menerima kritikan. Veteran DAP, Lim Kit Siang melabelkan dokumentari ini sebagai "mesti ditonton" oleh semua rakyat Malaysia, mendakwa bahawa ia ialah "penawar yang kuat" terhadap ucapan kebencian yang baru-baru ini yang direka untuk mewujudkan ketegangan kaum dan agama di negara ini.

Lihat juga
 Senarai penyerahan Malaysia untuk Anugerah Akademi bagi Filem Bahasa Asing Terbaik

Rujukan

Pautan luar
 
 

Filem 2019
Filem Malaysia tahun 2019
Filem dokumentari Malaysia
Filem politik Malaysia